В периода 1925 – 1927 г. е редактор на вестник „Дрез-днер Нойестен Нахрихтен“, а в периода 1927 – 1929 г. на „Браун-швайгер Нойестен Нахрихтен“. През 1929 г. заминава за Берлин като редактор на седмичното списание „Дас Тагебух“. През 1931 г. става завеждащ на отдел вътрешна политика за вестник "Берлинер Тагеблат” под ръководството на Теодор Волф. Заради множеството антинационалсоциалистически статии („Разчистването на сметките“, март, 1933), през 1933 г. вестникът е закрит, а той напуска Германия. Отива в Прага и работи в периода 1933 – 1935 г. в редакцията на „Прагер Миттад“, след това в периода 1935 – 1939 г.в „Прагер Пресе“. През 1937 г. става кореспондент на в. „Национал-Цайтунг“ в Базел. Малко преди създаването на протектората Бохемия и Моравия през март 1939 г., Бретхолц бяга в Полша. Там работи като репортер на големи швейцарски и шведски вестници. Избухването на Втората световна война го принуждава отново да бяга – първо в Източна Полша, където е интерниран за кратко и пише за Съветското нахлуване в Полша в периода 1939 – 1941 г. Оттам първо пътува до Румъния, а след това в Турция. През 1944 г. пише от България. От 1948 г. живее постоянно в Швейцария, която го натурализира още през 30-те години. След 1950 г. работи за германската преса, наред с други неща, като „дипломатически кореспондент“ на „Welt am Sonntag“. Политически представлява консервативните възгледи по това време.